b'\n_START_ARTICLE_\nAustralopithecus\n_START_SECTION_\nPapel sa ebolusyon ng tao\n_START_PARAGRAPH_\nMalawakang pinaniniwalaan ng mga arkeologo at paleontologo na ang mga ito ay gumampan ng mahalagang papel sa ebolusyon ng tao. Ito ang unang hominin na nagpakita ng presensiya ng isang gene na dinuplikang SRGAP2 na nagsanhi ng pagtaas ng haba at kakayahan ng mga neuron ng utak. Ito ay kalaunang nag-ebolb sa henus na Homo sa Aprika noong mga 2 milyong taong nakakalipas na nagpalitaw sa mga homo sapiens(modernong tao).\n_START_SECTION_\nMorpolohiya\n_START_PARAGRAPH_\nAng utak nila ay 35% ng utak ng modernong tao; ang kanilang taas ay 1.2 hanggang 1.4 m (4 hanggang 4.5 feet) at ang ibang mga uri nito ay may dimorpismong seksuwal kung saan mas malaki ang lalaki kaysa sa babae.'